Á fundi sveitarstjórnar Borgarbyggðar í desember var staðfestur kaupsamningur sveitarfélagsins á 192 ha úr landi Kárastaða , eða stærstum hluta jarðarinnar . Seljandinn , Guðmundur Guðsteinsson , heldur eftir sem nemur 20 ha til eigin nota . Kaupverð eignarhlutans er 200 milljónir króna . Páll S Brynjarsson , sveitarstjóri sagði í samtali við Skessuhorn að einhugur hefði verið innan sveitarstjórnar um kaupin . Með þeim væri verið að tryggja sveitarfélaginu byggingarland innan bæjarmarka Borgarness sem m.a. verður nýtt undir atvinnuhúsnæði . Farið verður í að skipuleggja landið þegar á þessu ári .